Ministru kabineta rīkojuma projekta

**"Par Latvijas pievienošanos Eiropas Stabilitātes mehānismam"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Š.g. 6.augustā stājās spēkā Eiropas Savienības padomes (ECOFIN) lēmums Nr. 2013/387/ES „Par *euro* ieviešanu Latvijā 2014. gada 1. janvārī”, ar kuru no 2014.gada 1.janvāra tiek atcelts izņēmuma statuss *euro* ieviešanai. 2012.gada 10.maijā stājās spēka likums „Par Eiropadomes lēmumu, ar ko Līguma par Eiropas Savienības darbību 136.pantu groza attiecībā uz stabilizācijas mehānisma valstīm, kuru naudas vienība ir *euro,* ar kuru Latvija pieņēma un apstiprināja šo Eiropadomes lēmumu. Minētie 136.panta grozījumi paredz, ka „Dalībvalstis, kuru naudas vienība ir *euro*, var izveidot stabilizācijas mehānismu, ko izmantos, ja obligāti vajadzīgs, lai nodrošinātu visas eurozonas stabilitāti. Jebkādas nepieciešamās finansiālās palīdzības piešķiršanai saskaņā ar šo mehānismu piemēros stingrus nosacījumus”. Š.g. 1.maijā attiecīgie Līguma par Eiropas Savienības darbību grozījumi stājās spēka. Izmantojot šajos grozījumos paredzēto iespēju, dalībvalstis, kuru naudas vienība ir *euro* noslēdza līgumu par Eiropas Stabilitātes mehānisma izveidošanu[[1]](#footnote-1) (turpmāk - Līgums). Līgums stājās spēkā 2012.gada 27.septembrī un starptautiskā finanšu institūcija ar nosaukumu Eiropas Stabilitātes mehānisms uzsāka darbību 2012.gada 8.oktobrī. Līguma preambulas 7.punkts paredz, ka visas eurozonas dalībvalstis kļūst par Eiropas Stabilitātes mehānisma (turpmāk- ESM) dalībvalstīm. Iestājoties eurozonā ES dalībvalstij ir jākļūst par Eiropas Stabilitātes mehānisma dalībnieci ar pilnām tiesībām un pienākumiem.Līguma 2.panta pirmā daļa paredz, ka ES dalībvalsts iestāšanās ESM ir atvērta no brīža, kad ir stājies spēkā Eiropas Savienības padomes (ECOFIN) lēmums par izņēmuma statusa atcelšanu *euro* ieviešanai, tātad Latvijas gadījumā pievienošanās ESM var sākties no š.g. 6.augusta.  |
|  2. |  Pašreizējā situācija un problēmas | Dalība ESM tā dalībvalstīm rada finansiālās saistības, kas izpaužas kā (1) ieguldījumu veikšana ESM pamatkapitālā, jeb apmaksājamā kapitālā (paid-in capital) un (2) vajadzības gadījumā - kapitāla pēc pieprasījuma (callable capital) nodrošināšanā.Pašreiz nav paredzētas ilgtermiņa saistības, lai nodrošinātu finansiālās saistības ieguldījumu veikšanai ESM apmaksājamā kapitālā un ir nepieciešams saistības paredzēt sākot no 2014.gada. |
|  3. |  Saistītie politikas ietekmes novērtējumi un pētījumi |  Šo jomu neskar. |
|  4. |  Tiesiskā regulējuma mērķis un būtība: |  Rīkojuma projekts paredz likumprojektā "Par valsts budžetu 2014.gadam" paredzēt finansējumu ilgtermiņa saistībām Finanšu ministrijas pamatbudžeta apakšprogrammā 41.03.00 “Iemaksas starptautiskajās organizācijās” 2014., 2015. un 2016.gadam 28 379 226 latu (40 380 000 *euro*) apmērā katru gadu un turpmākajā periodā līdz 2018.gadam (ieskaitot) 56 758 450 latu (80 760 000 *euro*) apmērā, lai nodrošinātu nepieciešamo ieguldījumu parakstītā kapitāla apmaksājamajā daļā 141 896 128 latu (201 900 000 *euro*) apmērā. Būtiski atzīmēt, ka Ministru kabineta rīkojums paredz to, ka likumprojektā "Par valsts budžetu 2014.gadam" tiek ieplānots attiecīgais finansējums saistību segšanai, bet saistības rodas tikai ar Līguma ratifikāciju Saeimā. |
|  5. |  Projekta izstrādē iesaistītās institūcijas |  Nav attiecināms.  |
|  6. |  Iemesli, kādēļ netika nodrošināta sabiedrības līdzdalība |  Nav attiecināms. |
|  7. |  Cita informācija |  Nav. |

*Anotācijas II sadaļa nav attiecināma.*

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** |  **2013.gads** |  Turpmākie trīs gadi (tūkst. latu) |
|  2014.gads | 2015.gads | 2016.gads |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo 2013.gadu |  Izmaiņas, salīdzinot ar kārtējo 2013.gadu |  Izmaiņas, salīdzinot ar kārtējo 2013.gadu |
|  1 |  2 |  3 |  4 |  5 |  6 |
|  1. Budžeta ieņēmumi: |   0 |   0 |   0 | 0   | 0   |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 |   0 |   0 | 0   | 0   |
|  1.2. valsts speciālais budžets |   0 |   0 |   0 | 0   | 0   |
|  1.3. pašvaldību budžets |   0 |   0 |   0 | 0   | 0   |
|  2. Budžeta izdevumi: |   0 |   0 |   0 | 0   | 0   |
|  2.1. valsts pamatbudžets, ņemot vērā bāzē 2013.gadam ieplānotos izdevumus |   0 |   0 |   0 | 0   | 0   |
|  2.2. valsts speciālais budžets |   0 |   0 |   0 | 0   | 0   |
|  2.3. pašvaldību budžets |   0 |   0 |   0 | 0   | 0   |
|  3. Finansiālā ietekme: |   0 |   0 |   0 | 0   | 0   |
|  3.1. valsts pamatbudžets, ņemot vērā bāzē ieplānotos izdevumus |   0 |   0 |   0 | 0   | 0   |
|  3.2. speciālais budžets |   0 |   0 |   0 | 0   | 0   |
|  3.3. pašvaldību budžets |   0 |   0 |   0 | 0   | 0   |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 |   0 |  0   |  0   |
|   0 |   0 |  0   |  0   |
|   0 |   0 |  0   |  0   |
|  5. Precizēta finansiālā ietekme: |  X |   0 |   0 |  0   |  0   |
|  5.1. valsts pamatbudžets |   0 |   0 |  0   |  0   |
|  5.2. speciālais budžets |   0 |   0 |  0   |  0   |
|  5.3. pašvaldību budžets |   0 |   0 |  0   |  0   |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Apmaksājamais kapitāls ir ieguldījums finanšu institūcijas kapitālā - darījums, kam nav ietekmes uz budžeta bilanci. Līdz ar to budžeta rādītāji saistībā ar kapitāldaļu iegādi ESM gadskārtējā valsts budžeta likumā plānojami līdzīgi kā citu starptautisko institūciju kapitālā - FM pamatbudžeta apakšprogrammā 41.03.00 „Iemaksas starptautiskajās organizācijās” (FM resorā: resursu sadaļā - tiek attiecīgi paredzēta dotācija no vispārējiem ieņēmumiem; izdevumu sadaļā - izdevumu nav; finansēšanas sadaļā - „Akcijas un cita līdzdalība komersantu pašu kapitālā”). Kapitāla iemaksu apjoms ir atkarīgs no katras dalībvalsts ESM kapitāla atslēgas lieluma. Līguma 11.panta 1.punkts nosaka, ka ESM kapitāla atslēga tiek aprēķināta proporcionāli to nacionālās centrālās bankas ECB kapitāla parakstīšanas atslēgai, tomēr, lai pievienošanās ESM neradītu pārlieku lielu finansiālo slogu jaunajām eurozonas dalībvalstīm, Līgums paredz elastīgu risinājumu attiecībā uz šo dalībvalstu apmaksājamā kapitāla/kapitāla pēc pieprasījuma apmēru. Līguma 42. panta 2. punkts nosaka, ka tām jaunajām eurozonas dalībvalstīm, kurās iekšzemes kopprodukts (IKP) uz vienu iedzīvotāju faktiskajās cenās *euro* izteiksmē gadu pirms tās iestāšanās ESM (Latvijai – IKP 2013. gadā) ir mazāks nekā 75% no attiecīgā Eiropas savienības (turpmāk - ES) vidējā rādītāja, tiek piemēroti atviegloti nosacījumi attiecība uz kapitāla iemaksu atslēgu. Tā kā Latvija kvalificējās šim kritērijam, tad Latvijas apmaksājamais kapitāls/kapitālas pēc pieprasījuma tiks samazināts uz pārejas periodu, kas ilgst 12 gadus. Dalībvalsts koriģēto ESM kapitāla atslēgu veido:* 25% no dalībvalsts nacionālās centrālās bankas ECB kapitāla parakstīšanas atslēgas;
* 75% no dalībvalsts nacionālā kopienākuma (NKI) tirgus cenās eiro izteiksmē attiecībā pret eurozonu gadu pirms tās iestāšanās ESM.

Balstoties uz pašlaik pieejamajiem Eiropas Centrālās bankas (turpmāk – ECB) datiem par Latvijas Bankas kapitāla parakstīšanas atslēgas apmēru ECB un Eiropas Savienības Statistikas biroja Eurostat prognozēm par Latvijas un eurozonas nacionālā kopienākuma apmēru 2013.gadā, Latvijas koriģētā ESM kapitāla atslēga būtu 0.2513%, bet pēc korekcijas perioda - 0.3927%. Naudas izteiksmē tas nozīmē, ka pirmajos 5 gados pēc iestāšanas eurozonā (atbilstoši ESL Līguma 41.pantam) Latvijai ESM būtu jāiemaksā aptuveni 40,4 milj. *euro* katru gadu, bet pēc 12 gadu parejas perioda beigās (pēc 2026.gada) atlikusī summa, kas būtu jāiemaksā veidotu aptuveni 113 milj *euro*.

|  |  |  |  |  |  |
| --- | --- | --- | --- | --- | --- |
|   | Kopā | 2014.gads | 2015.gads | 2016.gads  | Tālākā laika posmā līdz 2018.gadam |
| Apmaksājamais kapitāls, *euro* | 201 900 000 | 40 380 000 | 40 380 000 | 40 380 000 | 80 760 000 |
| Apmaksājamais kapitāls, latos | 141 896 128 | 28 379 226 | 28 379 226 | 28 379 226 | 56 758 450\* |
| *\* Vispirms aprēķināta kopējā summa pēc oficiālā maiņas kursa 1 euro=0,702804 lati, tad 2014., 2015. un 2016.gadam, savukārt tālākā laika posmā līdz 2018.gadam ir aprēķināta starpība no kopējās summas atskaitot 2014., 2015. un 2016.gadam paredzēto finansējumu.*  |

 |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Nav attiecināms. |

*Anotācijas IV, V, VI un VII sadaļa – nav attiecināmas.*

Finanšu ministrs A. Vilks

08.08.2013 9:22

1127

Trupovnieks

67083809, Gints.Trupovnieks@fm.gov.lv

1. Līgums Par Eiropas Stabilitātes mehānisma izveidošanu starp Beļģijas Karalisti, Vācijas Federatīvo Republiku, Igaunijas Republiku, Īriju, Grieķijas Republiku, Spānijas Karalisti, Francijas Republiku, Itālijas Republiku, Kipras Republiku, Luksemburgas Lielhercogisti, Maltu, Nīderlandes Karalisti, Austrijas Republiku, Portugāles Republiku, Slovēnijas Republiku, Slovākijas Republiku un Somijas Republiku [↑](#footnote-ref-1)